HR
1.2.2023.
Službeni list Europske unije
L 29/11
UREDBA KOMISIJE (EU) 2023/208 оd 27. siječnja 2023.
o zabrani ribolova škampa u funkcionalnoj jedinici 16 potpodručja ICES-a 7 za plovila koja plove pod zastavom Irske
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br.
1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike (1), a posebno njezin članak 36. stavak 2., budući da: (1)
Uredbom Vijeća (EU) 2022/109 (2) utvrđene su kvote za 2022.
(2)
Prema informacijama koje je primila Komisija, ulovom stoka škampa u funkcionalnoj jedinici 16 potpodručja ICES-a 7 koji su ostvarila plovila koja plove pod zastavom Irske ili su u Irskoj registrirana iscrpljena je kvota dodijeljena za 2022.
(3)
Stoga je potrebno zabraniti određene ribolovne aktivnosti za taj stok,
DONIJELA JE OVU UREDBU:
Članak 1.
Iscrpljenje kvote Ribolovna kvota za 2022.
dodijeljena Irskoj za stok škampa u funkcionalnoj jedinici 16 potpodručja ICES-a 7 iz Priloga smatra se iscrpljenom od datuma utvrđenog u tom prilogu.
Članak 2. Zabrane 1.
Ribolov stoka iz članka 1.
za plovila koja plove pod zastavom Irske ili su u Irskoj registrirana zabranjuje se od datuma utvrđenog u Prilogu.
Posebno, zabranjuje se traženje ribe te ispaljivanje, postavljanje ili izvlačenje ribolovnog alata radi ribolova tog stoka. 2.
Prekrcavanje, zadržavanje na plovilu, prerada na plovilu, premještanje, stavljanje u kaveze, tov i iskrcavanje ribe i proizvoda ribarstva iz tog stoka i dalje su odobreni za ulove koje su navedena plovila ostvarila prije tog datuma. 3.
Slučajni ulovi vrsta iz tog stoka koje ostvare navedena plovila izvlače se na ta ribarska plovila i zadržavaju na njima te se evidentiraju, iskrcavaju i oduzimaju od kvote u skladu s člankom 15.
Uredbe (EU) br. 1380/2013 Europskog parlamenta i Vijeća (3).
(1) SL L 343, 22.12.2009., str. 1.
(2) Uredba Vijeća (EU) 2022/109 od 27. siječnja 2022.
o utvrđivanju ribolovnih mogućnosti za 2022.
za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije (SL L 21, 31.1.2022., str. 1.).
(3) Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br.
1954/2003 i (EZ) br.
1224/2009 i stavljanju izvan snage uredaba (EZ) br. 2371/2002 i (EZ) br.
639/2004 i Odluke Vijeća 2004/585/EZ (SL L 354, 28.12.2013., str. 22.).